दुकानें अलॉट कराने के लिए मिस्त्रियों ने मुलाकात की
न्यूऑटो मार्केट में मिस्त्रियों को दुकानें अलॉट करवाने के मुद्दे को लेकर मिस्त्रियों का शिष्टमंडल भाजपा प्रदेश कार्यकारिणी सदस्य राजेश ठकराल से मिला। इस अवसर पर प्रदीप गांधी, राजेश हुडिय़ा, लक्की जैन, कृष्ण पेंटर, मुला मिस्त्री, मैनी चानना, कृष्ण, लवली, अनिल भयाना, गुलशन दुआ आदि उपस्थित थे। मिस्त्रियों ने कहा कि पिछले कई वर्षों से ऑटो मार्केट की दुकानों को अलॉट करने की प्रक्रिया अधर में लटकी हुई है। उन्होंने कहा कि इतना समय बीत जाने के बाद भी दुकानें अलॉट होने से मिस्त्रियों में रोष व्याप्त है। मिस्त्रियों ने कहा कि दुकानें अलॉट हो जाने से एक ओर जहां ग्राहकों को सुविधा होगी, वहीं लोगों को जाम से मुक्ति भी मिलेगी।
मिस्त्रियों ने बताया कि हुडा विभाग द्वारा मिस्त्रियों को दुकाने अलॉट करने का सर्वे हो चुका है, लेकिन इसके बावजूद दुकान अलॉट करने में देरी हो रही है। भाजपा नेता ठकराल ने मिस्त्रियों को आश्वासन दिया कि वह शीघ्र ही मुख्यमंत्री मनोहर लाल से मिलकर उनकी मांग को पूरा करने का कार्य करेंगे। इस अवसर पर पार्टी नेता मामन राम सैनी, जगदीश भाटिया, राकेश भाटिया, दर्शन गिरधर आदि उपस्थित थे।
आटो मार्केट में दुकानें उपलब्ध कराने के लिए भाजपा नेताओं को ज्ञापन सौंपते मिस्त्री।
hin_Deva hin_Deva hin_Deva hin_Deva